 Midda ka sii daran ayaaba ah, inay si gaar ah maamul goboleed beeso joogta ah u siiso, ila xasuusta, intii uu raiisul wasaaraha ahaa ina Sharmarke, waxaa jirtay lacago uu u diray maamulka Puntland, lacagahaa ma ahayn kuwo deeq ku yimid ama dibadda laga keenay, ee waxay ahaayeen canshuuraad laga qaaday Dekadda Muqdisho iyo Garoonka Aadan Cadde, oo ay wax kala soo degaan ganacsato kala jaad ah, oo Soomaali oo dhan isugu jirta, haddaba, maadaama aan maamullada dhan la wada siinayn, miyeysan ku habboonayn inaan maamul gaar ah la siin? 